
ΑΝΑΚΟΙΝΩΣΗ-ΚΑΤΑΓΓΕΛΙΑ

              Η Πανελλήνια Ομοσπονδία Ενώσεων Στρατιωτικών (Π.ΟΜ.ΕΝ.Σ.), μετά λύπης διαπιστώνει ότι ο χειρισμός των οικονομικών θεμάτων του Υ.Π.ΕΘ.Α. και ειδικότερα η εφαρμογή του νέου ειδικού μισθολογίου του ν.4472/2017 για τα στελέχη των Ενόπλων μας Δυνάμεων, διέπονται από έναν απόλυτο ερασιτεχνισμό και προχειρότητα. 
                Πως αλλιώς να χαρακτηριστούν οι χειρισμοί του ΥΠΕΘΑ, όταν μετά από διάστημα άνω των οκτώ μηνών από την ψήφιση του νέου μισθολογίου (ν.4472/2017):
 - Οι ασφαλιστικές εισφορές υπέρ των Μετοχικών Ταμείων, πραγματοποιήθηκαν με νέα ποσοστά, δίχως να έχει εκδοθεί η προβλεπόμενη Κοινή Υπουργική Απόφαση.
- Δεν έχει εκδοθεί η προβλεπόμενη Κοινή Υπουργική Απόφαση, που θα καθορίζει το ανώτατο όριο των ωρών νυχτερινής απασχόλησης, τους όρους και προϋποθέσεις χορήγησης της σχετικής αποζημίωσης των 2,77 ευρώ ανά ώρα απασχόλησης.
 - Δεν χορηγήθηκε το επίδομα αυξημένης επιχειρησιακής ετοιμότητας, σύμφωνα με το άρθρο 127 του ν.4472/2017, λόγω μη καταβολής της νυκτερινής αποζημίωσης.
- Δεν έχει ξεκαθαρίσει εάν το νέο μισθολόγιο θα έχει, όπως προβλέπει ο σχετικός νόμος, αναδρομική, από 1-1-2017, ισχύ. 
             Έτσι παραμένουν ΜΕΤΕΩΡΑ:
- Η διαδικασία της αναδρομικής παρακράτησης των αρνητικών ποσών που προκύπτουν από τις αρνητικές μισθοδοσίες πολλών στελεχών.
  - Η καταβολή ή μη του επιδόματος παραμεθορίου και της αποζημίωσης νυκτερινής απασχόλησης, για το έτος 2017. 
            Επιπλέον σημειώνεται, ότι:
- Η αναστολή των μισθολογικών προαγωγών, του ν.4389/2016, εφαρμόστηκε στα στελέχη των ΓΕΝ και ΓΕΑ και όχι του ΓΕΣ.
- Μπήκε ταφόπλακα στην υλοποίηση της απόφασης του ΣΤΕ για χορήγηση του λοιπού 50% των μειώσεων των αποδοχών του έτους 2012, τόσο για τα εν ενεργεία όσο και για τα εν αποστρατεία στελέχη. Αυτό προκύπτει από την συνέντευξη του κ.ΥΕΘΑ, σύμφωνα με την οποία το 50% της απόφασης του ΣΤΕ συνυπολογίστηκε στα επιδόματα του νέου μισθολογίου και σε μελλοντικές βελτιώσεις του.
                    Επίσης θεωρούμε ότι οι δηλώσεις του Υπουργού Εθνικής Άμυνα χρήζουν επαναπροσδιορισμού, ότι για όλους τους κακούς χειρισμούς του ΥΠΕΘΑ στην εφαρμογή του νέου μισθολογίου, την ευθύνη έχουν οι συνδικαλιστές και η πολιτική ηγεσία των Σωμάτων Ασφαλείας. 


Για το Διοικητικό Συμβούλιο

